Eemil Airila

Eemil Leander Airila, sukunimi aik. Vitikainen (13. marraskuuta 1875 Viipuri − 11. lokakuuta 1958 Helsinki) oli suomalainen korkeimman hallinto-oikeuden hallintoneuvos.Ylioppilasmatrikkeli 1853–1899Wikiaineisto : Kuka kukin oli 196160-vuotias. Hallintoneuvos E. L. Airila, Helsingin Sanomat, 13.11.1935, nro 307, s. 6, Kansalliskirjaston digitaaliset aineistot. Viitattu 12.11.2025

Airilan vanhemmat olivat talonomistaja Adam Vitikainen ja Maria Lovisa Skrufving. Hän pääsi ylioppilaaksi Viipurin lyseosta 1895 ja suoritti Helsingin yliopistossa ylemmän hallintotutkinnon 1902. Hän teki opintomatkoja Saksaan, Ruotsiin ja Tanskaan.

Airila oli aluksi Turun ja Teiskon sekä Rautalammin piirien nimismiehenä, sitten Mikkelin läänin varalääninkamreerina 1912−1916, Mynämäen kihlakunnan kruununvoutina 1916−1921 sekä valtiovarainministeriössä 1. apukamreerina 1921−1922 ja vanhempana hallitussihteerinä 1922−1935. Hän oli korkeimman hallinto-oikeuden hallintoneuvoksena 1935−1945.

Airila oli Suomen Hypoteekkiyhdistyksen julkinen asiamies vuodesta 1930. Hän toimi eri komiteoitten sihteerinä ja laati ehdotuksia verolaeiksi ja muutoksiksi niihin.

Eemil Airila oli naimisissa 1905−1955 Hilja Helmi Johanna Grotenfeltin (k. 1955) kanssa.

 Lähteet 

Luokka:Suomalaiset virkamiehet
Luokka:Vuonna 1875 syntyneet
Luokka:Vuonna 1958 kuolleet